La Falla Plaça del Pouet celebra aquest cap de setmana el seu Concurs de Dibuix Infantil
2025-07-24

Aquest diumenge 1 de desembre, serà molt especial per a la Comissió de la Falla de la Plaça del Pouet de Burjassot ja que celebrarà l’edició número 45 del seu Concurs de Dibuix Infantil; “45 anys d’història, 45 anys de tradició, una falla que cuida tot el relacionat amb la cultura i amb el patrimoni històric i monumental del nostre poble”, tal com la pròpia Comissió ha destacat.

El concurs començarà a les 10.00 hores i, com és tradicional, compta amb la col·laboració de la Regidoria de Falles, dirigida per Estefanía Ballesteros. A més, són nombrosos els comerços del municipi i les entitats que també col·laboren en la realització del concurs, una activitat marcada, des de fa 45 anys, en el calendari de la Comissió.

Centenars de xiquets i de xiquetes estan convidats a participar en el concurs de dibuix infantil més antic de la Junta Central Fallera en el qual dibuixaran, cadascun des de la seua perspectiva i amb molta il·lusió, el Pouet, monument que dona nom a la Falla.

Tots els participants tindran premi i podran gaudir de l’animació del matí i de l’esmorzar que els oferirà la Falla.